DECRETO 164/2008, do 17 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 05/08/2008

O Real decreto 1030/2006, do 15 de setembro, polo que se establece a carteira de servizos comúns do Sistema Nacional de Saúde e o procedemento para a súa actualización, establece no seu anexo IX que, conforme o previsto no artigo 83 da Lei xeral de sanidade, na disposición adicional 22 do texto refundido da Lei xeral de Seguridade Social, aprobado polo Real decreto lexislativo 1/1994, do 20 de xuño, no artigo 2.7 deste real decreto e demais disposicións que resulten de aplicación, os servizos públicos de saúde reclamarán aos terceiros obrigados ao pagamento o importe das atencións ou prestacións sanitarias facilitadas directamente ás persoas, incluído o transporte sanitario, a atención de urxencia, a atención especializada, a atención primaria, a prestación farmacéutica, a prestación ortoprotésica, as prestacións con produtos dietéticos e a rehabilitación, nos seguintes supostos:
1. Asegurados ou beneficiarios do sistema de Seguridade Social pertencentes á Mutualidade Xeral de Funcionarios Civís do Estado, Mutualidade Xeral Xudicial ou ao Instituto Social das Forzas Armadas, que non fosen adscritos, a través do procedemento establecido, a recibir asistencia sanitaria do Sistema Nacional de Saúde.
2. Asegurados ou beneficiarios de empresas colaboradoras na asistencia sanitaria do Sistema de Seguridade Social, naquelas prestacións cuxa atención corresponda á empresa colaboradora conforme o convenio ou concerto subscrito.
3. Accidentes de traballo ou enfermidades profesionais a cargo das mutuas de accidentes de traballo, do Instituto Nacional da Seguridade Social ou do Instituto Social da Mariña.
4. Seguros obrigatorios.
5. Convenios ou concertos con outros organismos ou entidades.
6. Cidadáns estranxeiros, nos supostos previstos.
7. Outros obrigados ao pagamento:
a) Accidentes acontecidos con ocasión de festas, actividades recreativas e espectáculos públicos en caso de que se subscribise contrato de seguro de accidentes ou de responsabilidade civil que cubra as continxencias derivadas destas actividades.
b) Seguro escolar.
c) Calquera outro suposto en que, en virtude de normas legais ou regulamentarias, o importe das atencións ou prestacións sanitarias deba ser por conta das entidades ou terceiros correspondentes.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, establece no seu capítulo II, do título II, o réxime xeral de xestión, recadación e recursos en materia de prezos públicos.
O artigo 47 da mencionada lei sinala que os prezos públicos serán fixados por decreto, por proposta da consellería de que dependa o órgano ou entidade oferente.
Por outra banda, hai que ter en conta que polo Decreto 16/1991 foron asumidas pola Comunidade Autónoma de Galicia as funcións e os servizos do Instituto Nacional da Saúde.
Así mesmo, o artigo 21 da Lei 7/2003, do 9 de decembro, de ordenación sanitaria de Galicia, establece que lle corresponde á Consellería de Sanidade aprobar os módulos económicos para a prestación de servizos propios, conveniados ou contratados do Servizo Galego de Saúde, así como a súa modificación.
En virtude do Decreto 276/2001, do 27 de setembro, de adaptación das fundacións sanitarias á disposición adicional sétima da Lei 5/2000, do 28 de decembro, de medidas fiscais e de réxime orzamentario e administrativo, os ingresos procedentes da prestación de servizos sanitarios por parte das fundacións teñen a consideración de ingresos de dereito público, polo que é necesario incluír os prezos dos servizos prestados polas fundacións públicas sanitarias neste decreto.
Faise necesario actualizar e ampliar o Decreto 116/2006, do 6 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
É, pois, necesario regular a percepción dos prezos públicos por asistencia sanitaria prestada nos centros dependentes do Servizo Galego de Saúde e nas fundacións públicas sanitarias, por proposta da conselleira de Sanidade, co informe favorable da Consellería de Economía e Facenda, e logo de deliberación do Consello da Xunta de Galicia, na súa reunión do día dezasete de xullo de dous mil oito,
DISPOÑO:
Artigo 1º
1. Apróbanse as tarifas que figuran nos anexos I, II, III, IV, V e VI deste decreto, aplicables aos servizos sanitarios prestados nos centros dependentes do Servizo Galego de Saúde e nas fundacións públicas sanitarias, a pacientes que non sexan beneficiarios da Seguridade Social, así como naqueles casos en que, sendo beneficiarios, exista un terceiro obrigado ao pagamento que deba asumir o gasto sanitario.
Para a liquidación das tarifas contidas no anexo IV consideraranse terceiros obrigados ao pagamento as compañías privadas de saúde naqueles supostos de transporte sanitario urxente de carácter vital cando o paciente, sexa ou non beneficiario da Seguridade Social, subscribise voluntariamente unha póliza con esa compañía, agás que nas condicións do contrato estivese expresamente excluído ese transporte.
Nos supostos de terceiros obrigados ao pagamento, por tratarse de gastos non financiables con ingresos da Seguridade Social (artigo 83 da Lei 14/1986, do 25 de abril, xeral de sanidade), cando o paciente non facilite os datos do terceiro obrigado para a súa correcta facturación, o gasto asistencial será pola súa conta.
No suposto de accidentes producidos por vehículos sen seguro ou roubados, os gastos sanitarios ocasionados pola asistencia prestada ao condutor do vehículo e aos acompañantes que coñecían as circunstancias do roubo ou non aseguramento e o ocupaban voluntariamente, serán asumidos polo condutor e, se é o caso, polos ocupantes do vehículo.
2. As tarifas contidas no anexo I serán aplicables á asistencia sanitaria prestada en centros dependentes do Servizo Galego de Saúde (Atención Primaria e Especializada) e nas fundacións públicas hospitalarias.
3. O anexo II recolle as tarifas que se aplicarán como consecuencia da asistencia sanitaria que se preste en accidentes de tráfico, naqueles casos en que sexan de aplicación os convenios marco de asistencia sanitaria para o ano 2007 con institucións sanitarias públicas.
4. As tarifas recollidas nos anexos III, IV, V e VI serán aplicables, respectivamente, pola Fundación Pública Instituto Galego de Oftalmoloxía, pola Fundación Pública Urxencias Sanitarias de Galicia-061, pola Fundación Pública Galega de Medicina Xenómica e pola Fundación Pública Centro de Transfusión Sanguínea de Galicia.
Artigo 2º
A facturación realizarase coas tarifas vixentes o día da prestación do servizo.
Disposición derrogatoria
Queda derrogado o Decreto 150/2007, do 5 de xullo, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
Disposicións derradeiras
Primeira.-Facúltase a conselleira de Sanidade para ditar cantas disposicións sexan necesarias para o desenvolvemento e execución do establecido neste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezasete de xullo de dous mil oito.
Emilio Pérez Touriño
Presidente
Mª José Rubio Vidal
Conselleira de Sanidade
ANEXO I
Prezos de servizos sanitarios prestados a pacientes que non sexan beneficiarios da Seguridade Social, así como naqueles casos en que, sendo beneficiarios, exista un terceiro obrigado ao pagamento que deba asumir o gasto sanitario (en euros)
A. Estadías.
1. A tarifa por hospitalización en centros hospitalarios por día de estadía e cama ocupada será de 469,01 .
2. A estadía en UVI, UCI ou unidades asimiladas (unidades de atención especializada, servizo de reanimación, unidade de queimados, lesionados medulares, ou calquera outra que teña establecida o centro hospitalario facturarase por 1.013,00 .
3. Por estadía en unidades de psiquiatría de agudos 207,95 .
4. Por estadía no hotel de pacientes 100,03 .
5. Entenderase por día de estadía e cama ocupada, para os efectos de facturación cando o paciente se atope ingresado no hospital para a atención do proceso patolóxico na hora censual (as cero horas).
Cando o paciente ocupe unha cama das salas de hospitalización pero non produza estadía, é dicir, se lle dan a alta antes da hora censual, facturaráselle esa prestación pola metade do valor dunha estadía completa.
6. Na estadía están incluídas as prestacións de todos os servizos e gastos que orixinen, excepto as próteses cirúrxicas, marcapasos, calquera outro material implantable (incluídas mallas) así como aquel material de cirurxía laparoscópica dun só uso e todas aquelas que sexan establecidas pola Consellería de Sanidade como custo independente da estadía, recollidas na letra C deste decreto como servizos especiais.
7. No suposto de estadías con permiso de fin de semana aplicaranse as mesmas tarifas dos puntos anteriores.
B. Asistencia ambulatoria en centros sanitarios.
1. Por primeiras consultas ambulatorias: 155,25 .
Entenderase por primeira consulta ambulatoria aquela que inicia un proceso de consulta por ser un paciente novo para ese servizo ou GNA (grupo normalizado de agregación), por suceder a unha consulta de alta ou ter pasado máis de 18 meses sen programación desde a última consulta nese servizo ou GNA.
2. Por revisións e sesións ambulatorias post-hospitalarias: 51,76 .
Entenderase por revisión aquela consulta que sucede a outra consulta non de alta dese paciente, nese mesmo servizo ou GNA polo mesmo proceso asistencial.
Entenderase por sesión ambulatoria post-hospitalaria aquela consulta ambulatoria programada que sucede a un ingreso dese paciente no mesmo servizo ou GNA ou a unha atención en urxencias polo mesmo proceso asistencial e polo mesmo GNA.
3. Por intervencións cirúrxicas ambulatorias:
3.1. Cirurxía maior ambulatoria:
Proceso asistencial en que se inclúe a realización dun procedemento dos recollidos neste punto, así como un máximo de tres consultas (primeira consulta e dúas revisións) e as probas diagnósticas necesarias para a realización do dito procedemento.
No suposto de que o paciente tivese que ingresar, a facturación por estadía sería independente da que corresponda por proceso.
En caso de que o procedemento de cirurxía maior ambulatoria non estea incluído na relación que se establece a continuación, o centro hospitalario facturará o custo dun procedemento asimilable.
En caso de procesos bilaterais incrementarase a tarifa do proceso nun 40%.
Ver referencia pdf "15000D009P020.PDF"
3.2. Cirurxía menor ambulatoria: 330,98 .
Procedementos cirúrxicos realizados de forma ambulatoria que non estean recollidos no punto 3.1.
Na tarifa están incluídas un máximo de tres consultas (primeira consulta e dúas revisións) e as probas diagnósticas necesarias.
4. Por sesión en hospital de día facturaranse 173,79 euros pola asistencia, facturaranse os fármacos administrados a prezo de custo.
5. Por urxencia hospitalaria non ingresada: 320,61 .
Comprenderá todas as actuacións que sexa preciso efectuar na atención da urxencia, están incluídas todas as exploracións e actos médicos e/ou cirúrxicos realizados en urxencias, salvo os recollidos na letra C deste decreto como servizos especiais.
No caso de que a atención de urxencia derivase nun ingreso hospitalario facturaríase unicamente a estadía.
6. Sesión laserterapia dermatolóxica: 161,01 .
7. Os tratamentos farmacéuticos de dispensación hospitalaria a doentes ambulatorios facturaranse a prezos de custo.
C. Tarifas por servizos especiais.
As tarifas especificadas a seguir como tarifas especiais facturaranse con independencia da que lle corresponda por consulta ou, se é o caso, estadía.
1. A solicitude de realización de probas diagnósticas que non xeren consultas ou estadías e non se atopen relacionadas entre estas tarifas especiais, facturaranse ao prezo de custo.
2. Procedementos en salas especiais.
Ver referencia pdf "15000D009P020.PDF"
Cando concorran dous ou máis procedementos nunha soa actuación, facturarase o de maior custo.
3. Anatomía patolóxica.
Por biopsias de anatomía patolóxica: 275,55 euros.
Por biopsias de anatomía patolóxica con estudo macro e microscópico: 334,87 euros.
Citoloxía: 137,55 euros.
Citoloxía vaxinal: 143,50 euros.
Citoloxía de esputos: 143,50 euros.
Estudo sistema nervioso: 374,46 euros.
4. Hemodiálise.
Por cada sesión en centros hospitalarios tanto a pacientes hospitalizados como en réxime ambulatorio: 210,48 euros.
O prezo da sesión de hemodiálise comprende a analítica rutineira e as transfusións que se realicen por indicación médica.
Aplicarase un suplemento por dialización mediante concentradores de bicarbonato por sesión de 11,90 euros.
Analíticas de pacientes en hemodiálise (control trimestral): 163,83 euros.
Analíticas de pacientes en hemodiálise (control rutineiro): 15,57 euros.
5. Tratamento mediante rehabilitación e fisioterapia.
Por cada mes completo de tratamento de rehabilitación en réxime de sesión diaria 285,19 euros.
Por sesións illadas do tratamento: 18,74 euros.
6. Quimioterapia e radioterapia
-Quimioterapia:
O concepto facturable para o caso da quimioterapia será o de sesión e non o de proceso, ou ciclo, o prezo por sesión será de 164,43 euros. A este importe engadiráselle o importe correspondente á medicación subministrada a prezo de custo.
-Radioterapia:
O concepto facturable para o caso da radioterapia será o de proceso, é dicir, todos os procedementos realizados desde a primeira consulta ata a alta do paciente neste servizo.
Establécense dúas modalidades de tratamento segundo sexan realizadas con aceleradores lineais ou con bombas de cobalto, cada unha delas con diferentes graos de complexidade:
1. Tratamento con acelerador lineal:
I) Nivel de complexidade I.
Estudos dosimétricos con cálculo limitado a un punto do feixe central ou plano medio.
-Técnicas empregadas:
1 campo directo.
2 campos opostos.
-Indicado para as seguintes patoloxías:
Metástase en xeral dunha soa localización en que o deseño de tratamento sexan 1 ou 2 campos, situados na mesma zona.
Tratamentos paliativos que cumpran os requisitos anteriores.
Tratamentos de cancros de pel ou sarcoma de Kaposi superficial que requira un só campo.
II) Nivel de complexidade II.
Estudos dosimétricos en dúas dimensións con representación gráfica de distribución de dose polo menos nun plano e definición de dose en volumes tumorais e críticos. Cálculos con curvas de isodose. Cálculos como I se é para dúas ou máis localizacións de metástase.
-Técnicas:
Dúas localizacións distintas ou máis de 2 campos por sesión para a mesma zona.
De 2 a 4 campos para mesmo volume e localización.
É opcional a utilización de campos conformados.
-Patoloxías indicadas:
Tratamentos de dúas ou máis metástases que requiran un único campo ou dous por localización cos requisitos dos niveis I ou II dosimétricos.
Glote con 2 campos.
Tratamentos de mama con 2 campos.
Tratamentos de pelve ou pulmón que cumpran os requisitos anteriores.
Cerebro.
Pel con máis de 1 campo.
III) Nivel de complexidade III.
Son estudos dosimétricos de dúas ou tres dimensións.
-Técnicas:
Son múltiples e variadas.
Técnica de Shrinking Fields.
Úsanse sempre campos conformados.
-Patoloxías:
Mamas de ata 4 campos.
Tratamentos de pelve con 4 campos.
Neuroeixe (salvo pediátricos).
Bazos.
Sarcomas.
En xeral, para todos os tratamentos con intención radical (= 60 Gy) e que non pertenzan ao nivel IV:
Pulmón.
Vexiga, próstata, etc.
Recto.
IV) Nivel de complexidade IV.
Empregan dosimetrías tridimensionais in vivo durante todo o tratamento, ou outros procedementos dosimétricos que requiran cálculos especiais e complexos (separacións de múltiples campos)
-Técnicas:
Hiperfraccionamento, dosimetría in vivo.
Irradiación corporal total.
Grandes campos que requiran dosimetría in vivo cada día de hiperfraccionamento.
Sobredosificación concomitante.
Tratamento de mama de máis de 4 campos.
Radioterapia rotatoria.
Irradiación nodal total ou supra e infradiafragmática (E de Hodgkin).
Radioquimioterapia.
Baño de electróns.
Combinación de aceleradores.
Patoloxías:
Mama 5 campos ou máis.
ORL tratado con fotóns e con electróns.
Outras patoloxías tratadas con combinación de aceleradores.
Tumores infantís que precisen anestesia.
Enfermidade de Hodgkin.
Outros linfomas que requiran irradiación de grandes e distintas áreas.
Linfomas cutáneos, Kaposi xeneralizado, micose fungoide.
Sarcoma de Kaposi non cutáneo.
Outras que requiran hiperfraccionamento, sobredose concomitante ou rotatoria.
1. Tratamento con bomba de cobalto:
I) Nivel de complexidade I.
Estudo dosimétrico con cálculo limitado a un punto do eixe central/verificación radiolóxica. Pode utilizar un campo directo ou dous campos directos a dúas localizacións diferentes ou ben dous campos opostos a 180 graos sobre a mesma localización, con cálculo de dose nun plano medio.
Indicacións:
-Leito larínxeo.
-Cadeas ganglionares.
-Pelve (2 campos).
-Holocranial.
-Bazo.
-Radiocastración.
-Paliativo de metástase ósea.
II) Nivel de complexidade II.
Dous ou máis campos por sesión ou ben paliacións con máis de dúas localizacións simultáneas ou máis de dous campos por sesión/estudo dosimétrico con representación gráfica de distribución de dose, nun plano como mínimo, e definición de dose en volumes tumorais e críticos. Cálculo con curvas de isodose/ sempre con simulación/sempre con verificación. Con ou sen campos conformados.
Indicacións:
-Mama (2 campos).
-Glote.
-Base de lingua.
-Orofarinxe e cadeas.
-Pulmón.
-Vexiga.
-Próstata.
-Esófago.
-Seo maxilar.
-Parótide.
-Recto e leito rectal.
-Pelve xinecolóxica.
-Cerebro.
-Paliativo de metástase ósea de dúas localizacións simultáneas.
III) Nivel de complexidade III.
Procedementos dosimétricos que requiren cálculos especiais e tratamentos combinados de maior complexidade e que requiren un grao maior de recursos/ sempre con verificación/con ou sen campos conformados/sempre con simulación/técnicas pendulares e/ou rotatorios ou máis de dous campos por sesión e dúas ou máis localizacións/grandes campos (irradiación corporal local)/hiperfraccionamento/sobredosificación concomitante/radioquimioterapia.
Indicacións:
-ORL complementario e radical.
-Mama con tratamento de áreas ganglionares.
-Sarcomas de partes brandas.
-Recto e sigma preoperatorio.
Ver referencia pdf "15000D009P020.PDF"
7. Procedementos especiais.
Artroscopias: 790,22 euros.
Estudo de inmunohistoquímica/inmunocitoquímica (euros/anticorpo): 52,50 euros.
Amniocentese: 831,79 euros.
Litotricia renal extracorpórea: 3.527,60 euros.
Cariotipo na medula ósea: 165,03 euros.
Aspiración de medula ósea: 257,35 euros.
Estudo HLA: 253,64 euros.
Sesión dermatolóxica PUVA: 131,17 euros.
Sesión de plasmaférese, plaquetoférese, leucoférese ou aférese: 1.428,98 euros.
Determinación de óxido nítrico no aire exhalado: 220 euros.
Administración de inmunoterapia específica con veleno de himenópteros:
a) Fase de inicio: 400 euros.
b) Fase de mantemento: 150 euros.
Administración de vacinas de alerxia respiratoria: 60 euros.
8. Rehabilitación para paralíticos cerebrais.
Por cada mes completo de tratamento de rehabilitación integral, incluíndo fisioterapia, logopedia, foniatría, terapia ocupacional, ortopedia e neuropediatría: 455,50 euros.
Por cada sesión deste tratamento: 21,78 euros.
9. Órtese e prótese.
As órteses e próteses, incluídas as de endoscopia, as vasculares, as de radioloxía intervencionista e as de hemodinámica, que sexa necesario implantar ou adaptar ao paciente, así como a súa renovación ou preparación, facturaranse ao prezo de custo.
10. Hospitalización a domicilio.
Asistencia domiciliaria prestada a pacientes que necesiten técnicas terapéuticas de certa complexidade.
Por atención prestada a pacientes en réxime de hospitalización a domicilio: 447,27 euros.
Esta tarifa inclúe ata sete días de hospitalización. A partir do sétimo día a tarifa por cada día de hospitalización sería de 71,56 euros.
11. Informes médicos e copias de historias clínicas.
Por informe médico solicitado: 41 euros.
Por copia de historias clínicas e dos estudos incluídos nelas: 21,54 euros.
12. Probas de detección de alcolemia.
Por cada proba de detección de alcolemia: 114,81 euros.
13. Probas de detección de drogas.
Screening de drogas de abuso en urina: 45,24 euros.
D. Trasplantes.
No prezo que se establece por cada un destes procedementos considéranse incluídas as probas diagnósticas e terapéuticas rutineiras ou especiais que sexa preciso realizarlle ao paciente a partir do momento en que se prescriba o procedemento especial, así como honorarios médicos, anestesia, dereitos de quirófano, enfermaría, estadías no hospital, medicación, material sanitario, alimentación, incluída a nutrición parenteral e enteral, e estadías na unidade de coidados intensivos que puidese precisar ata a data de alta por este proceso. Non se inclúen os procedementos que non poidan ser realizados no propio centro hospitalario, que serán facturados á parte a prezo de custo.
Transplante autólogo de medula ósea: 46.017,39 euros.
Transplante aloxénico de medula ósea: 62.796,96 euros.
Transplante pulmonar: 104.381 euros.
Transplante cardíaco: 96.019,65 euros.
Transplante hepático: 100.490,05 euros.
Transplante renal: 30.173,50 euros.
Transplante de ril e páncreas: 60.347,27 euros.
Transplante de córnea: 2.879,18 euros.
E. Servizos prestados en centros de atención primaria do Servizo Galego de Saúde.
1. Tarifa básica.
Por primeira consulta: 61,40 euros.
Por consultas sucesivas: 30,70 euros.
Por asistencia en urxencias: 227,76 euros.
2. Tarifa para consulta con probas complementarias.
Por primeira consulta: 76,24 euros.
Por consultas sucesivas: 38,62 euros.
3. Tarifas para consultas con coidados de enfermaría.
Primeira consulta:
Con probas: 91,10 euros.
Sen probas: 73,30 euros.
Consultas sucesivas:
Con probas: 45,54 euros.
Sen probas: 36,66 euros.
4. Consultas de enfermaría.
Consultas de enfermaría: 12,88 euros.
5. Consultas a domicilio.
a) Sen coidados de enfermaría.
Primeira consulta:
Con probas: 91,10 euros.
Sen probas: 73,30 euros.
Esta última tarifa (primeira consulta sen probas) tamén será aplicable nos supostos de asistencia sanitaria prestada polos facultativos do Servizo Galego de Saúde cando sexa requirida pola policía xudicial a súa presenza no lugar dos feitos (Lei 38/2002, do 24 de outubro).
Consultas sucesivas:
Con probas: 45,54 euros.
Sen probas: 36,66 euros.
b) Con coidados de enfermaría.
Primeira consulta:
Con probas: 109,93 euros.
Sen probas: 88,14 euros.
Consultas sucesivas:
Con probas: 55,43 euros.
Sen probas: 43,58 euros.
c) Consultas a domicilio de enfermaría.
Primeira consulta:
Con probas: 48,63 euros.
Sen probas: 36,53 euros.
Consultas sucesivas:
Con probas: 24,32 euros.
Sen probas: 18,27 euros.
6. Intervencións cirúrxicas ambulatorias.
Intervencións cirúrxicas ambulatorias: 112,87 euros.
7. Radioloxía básica.
Radioloxía básica: 31,96 euros.
8. Para os servizos de fisioterapia e rehabilitación e calquera outro procedemento non recollido nos puntos anteriores, que se realicen en centros de atención primaria, aplicaranse as tarifas que para eles se establecen nos demais puntos do anexo I do decreto.
9. A prestación farmacéutica a través de oficinas de farmacia deberá ser facturada a prezo de custo.
10. No suposto de que o doente sexa derivado a un centro concertado polo Sergas para a prestación de servizos de rehabilitación ou calquera outra proba ou procedemento sanitarios, estes serán facturados a prezo de custo.
F. Servizos psiquiátricos.
1. Por internamento completo en unidades de media e longa estadía: 93,09 euros.
2. Por estadías causadas en réxime de hospital de día: 97,05 euros.
3. Por servizos extrahospitalarios en ambulatorios:
a) Primeira consulta: 129,40 euros.
b) Revisións: 43,13 euros.
c) Visitas domiciliarias: aplicaranse as tarifas do punto E. 5.
4. Consulta de psicoloxía:
a) Primeira consulta: 61,40 euros.
b) Consultas sucesivas: 30,70 euros.
G. Servizos prestados en centros de orientación familiar.
Consulta de xinecoloxía:
Primeira consulta: 129,40 euros.
Revisións: 43,13 euros.
Intervención: 91,10 euros.
Consulta de psicoloxía:
Primeira consulta: 61,40 euros.
Consultas sucesivas: 30,70 euros.
Clases de preparación ao parto: 301,64 euros.
H. Unidades de saúde buco-dental.
Consulta preventiva:
Primeira consulta: 61,40 euros.
Consultas sucesivas: 30,70 euros.
Intervención: 91,10 euros.
Consulta hixienista dental: 35,76 euros.
I. Transporte sanitario.
Será por conta directa do paciente. En caso de que se realice con medios propios do Servizo Galego de Saúde ou das fundacións públicas sanitarias facturarase aplicando as tarifas que se indican.
Entenderase por servizo urbano o realizado dentro da mesma localidade e por servizo interurbano o realizado entre dúas localidades distintas, computarase a distancia desde a localidade de orixe do traslado á localidade de destino.
As tarifas por servizos interurbanos serán aplicables cando do número de quilómetros efectuados en estrada derive un importe superior, en contraprestación do servizo, ao prezo por servizo urbano correspondente á localidade onde teña a súa base a ambulancia.
1. Ambulancias non asistidas.
a) Servizo interurbano por cada quilómetro de:
Transporte programado: 0,61 euros.
Transporte non programado: 0,65 euros.
b) Servizos urbanos:
Para localidades de máis de 200.000 habitantes:
Transporte programado: 17,81 euros.
Transporte non programado: 19,81 euros.
Para localidades de ata 200.000 habitantes:
Transporte programado: 12,88 euros.
Transporte non programado: 13,87 euros.
c) O tempo de espera computarase cando se advirta o condutor da ambulancia da necesidade do regreso do enfermo por traslados interurbanos, distantes máis de 40 quilómetros, aboarase a tarifa establecida a partir da 2ª hora de espera ou fraccións e ata un máximo de 3 horas, con independencia de que o servizo sexa programado ou non programado.
Tempo de espera por cada hora: 16,84 euros.
2. Ambulancias asistidas.
Aplicaranse as tarifas por ambulancias asistidas cando o traslado do paciente se efectúe con persoas, médico e auxiliar, do Servizo Galego de Saúde ou das fundacións públicas sanitarias. De non ser este o caso, a tarifa aplicable será a correspondente a ambulancias non asistidas.
a) Por cada servizo urbano: 341,62 euros.
b) Por cada quilómetro de servizo interurbano: 2,10 euros.
c) Por cada hora de espera: 39,61 euros.
O cómputo e aboamento do tempo de espera realizarase tal e como se define no punto 1.c).
UVI móbil
-Persoal (médico, enfermeiro e condutor) prezo por hora: 140,42 euros.
-Vehículo prezo por quilómetro: 3,62 euros.
ANEXO II
1. Tarifas de asistencia sanitaria a lesionados en accidentes de tráfico nos supostos recollidos no convenio marco de asistencia sanitaria derivada de accidentes de tráfico para o ano 2008 con institucións sanitarias públicas con cobertura de responsabilidade civil derivada do uso e circulación de vehículos de motor de subscrición obrigatoria, aplicables nas institucións propias ou nas alleas concertadas en réxime de administración e financiamento directo. (En euros).
A. Hospitalización.
Hospitalización en planta, prezo por estadía e día cada un dos 4 primeiros días: 418 euros.
Hospitalización en planta, prezo por estadía e día cada un dos días seguintes aos 4 primeiros días: 375 euros.
Hospitalización en UVI, prezo por estadía e día: 770 euros.
Estes importes comprenden todos os gastos asistenciais, agás o transporte sanitario e a rehabilitación, que se facturarán, se é o caso, á parte.
Considérase día de estadía a permanencia na hora censual (00.00 horas) dun lesionado ingresado no hospital para atención dun proceso patolóxico.
Só terán carácter de UVI as unidades consideradas tradicionalmente como tales, non sendo aplicable este prezo a unidades similares á UVI que puidesen implementar os servizos de saúde.
B. Asistencia de urxencia sen ingreso ou primeira asistencia.
Prezo por lesionado atendido 171,30 euros.
C. Rehabilitación.
Prezo por día de rehabilitación: 17,60 euros.
A facturación farase por día de rehabilitación, independentemente do número de sesións que se practiquen no día que se factura.
D. Unidades de lesionados medulares e queimados.
Hospitalización en planta, prezo por estadía e día: 431,30 euros.
Hospitalización en UVI, prezo por estadía e día: 770 euros.
Estes prezos só serán de aplicación por aqueles hospitais que dispoñan respectivamente de unidades de lesionados medulares e de unidades de queimados.
E. Límite condutor vehículo único.
O importe da facturación das prestacións sanitarias no caso do condutor dun sinistro en que intervén un só vehículo non poderá ser superior a 5.450 euros.
F. Transporte sanitario.
O traslado do paciente lesionado facturarase de conformidade cos seguintes prezos:
Ver referencia pdf "15000D009P020.PDF"
Nos casos en que se utilice transporte distinto ao propio da entidade xestora ou concertado por esta, será a entidade aseguradora a que se fará cargo do pagamento directo dos gastos do devandito transporte, logo da conformidade da aseguradora.
2. Tarifas de asistencia sanitaria a lesionados en accidentes de tráfico nos supostos recollidos no convenio subscrito entre a Fundación Pública Uxencias Sanitarias de Galicia-061, Unespa e o Consorcio de Compensación de Seguros, para a atención de lesionados en accidentes de tráfico mediante servizos de emerxencias sanitarias. (En euros).
A. Asistencia e traslado de urxencias no lugar do accidente.
Medios terrestres. Módulo único para servizos urbanos e interurbanos: 210 euros por lesionado trasladado ou atendido, calquera que sexa o tipo de unidade utilizado.
Medios aéreos, circunscritos ao ámbito da comunidade autónoma: 2.301 euros por saída e transporte (inclúe asistencia e transporte do primeiro lesionado).
B. Traslado asistido interhospitalario de lesionados en estado crítico.
Medios terrestres.
Traslado medicalizado realizado entre centros hospitalarios situados dentro do mesmo termo municipal urbano: 197 euros por lesionado trasladado.
Traslado medicalizado realizado entre centros hospitalarios situados fóra do mesmo termo municipal urbano: 197 euros por lesionado trasladado + 2 euros/km percorrido.
Medios aéreos, circunscritos ao ámbito da comunidade autónoma: 2.301 euros por saída e transporte (inclúe asistencia do lesionado).
ANEXO III
Prezos aplicables pola Fundación Pública Instituto Galego de Oftalmoloxía (en euros).
Oftalmoloxía (conceptos por proceso ou unidade de lente).
Cirurxía refractiva: láser Excimer: 901,52 euros.
Cirurxía refractiva: láser Excimer Zyoptics: 1.100 euros.
Cirurxía do astigmatismo: 901,52 euros.
Transplante de córnea: 2.484,93 euros.
Vitrectomía tipo I: 2.732,16 euros.
Vitrectomía tipo II: 3.022,88 euros.
Implante de lente en vitrectomías: 317,94 euros.
Desprendemento de retina: 2.121,27 euros.
Contactoloxía médica queratocono: 149,97 euros.
Contactoloxía médica mixta: 128,58 euros.
Contactoloxía refractiva esférica: 75,13 euros.
Contactoloxía refractiva tórica: 112,28 euros.
Contactoloxía terapeútica: 90,15 euros.
Rehabilitacións visuais: 411,92 euros.
Tratamento cirúrxico de cataratas: 1.291,05 euros.
Ecografía-biomicroscopia ultrasónica: 150 euros.
Microscopia confocal: 1.100 euros.
Análise topográfica corneal (Videoqueratoscopio-Orbscan II): 90,15 euros.
Láser Yag: 50 euros.
Anxiografía1: 158,96 euros.
Consultoría de casos complicados: 125,28 euros.
Retinose pigmentaria: 486,12 euros.
Terapia fotodinámica (láser terapia): 2.225,55 euros.
ANEXO IV
Prezos aplicables pola Fundación Pública Urxencias Sanitarias de Galicia-061 (en euros).
1. Servizos primarios.
Ambulancia104,10  por lesionado.
Ambulancia asistencial: 185,30 euros por lesionado.
Ambulancia medicalizada676,65 euros por lesionado.
Helicóptero medicalizado: 6.584,33 euros por lesionado.
2. Servizos secundarios.
Ambulancia asistencial: 232,14  por lesionado.
(No caso de servizos interurbanos, engadiranse: 1,24 euros por km percorrido).
Ambulancia medicalizada: 723,50 euros por lesionado.
(No caso de servizos interurbanos, engadiranse: 2,87 euros por km percorrido).
Helicóptero medicalizado: 6.631,17 euros por lesionado.
3. Dispositivos de risco previsible.
Coordinación: 339,37 .
Ambulancia medicalizada: 676,65  por hora.
DUE: 186,34  por hora.
Médico: 256,09  por hora.
Ambulancia asistencial: 185,30  por hora.
ANEXO V
Prezos aplicables pola Fundación Pública Galega de Medicina Xenómica (en euros).
A. Tarifas.
1) Medicina molecular:
MM.P1-Translocacións e inversións: 230 euros.
MM.P2-Reordenamentos: 172 euros.
MM.P3-Secuenciación.
I. MM.P3A-Ata 4 secuencias: 138 euros.
II. MM.P3B-De 5 a 20 secuencias: 460 euros.
III. MM.P3C-De 21 a 50 secuencias: 920 euros.
IV. MM.P3D-Máis de 50 secuencias: 1.380 euros.
MM.P4-Análise de mutacións puntuais: 69 euros.
MM.P5-Análise de microsatélites: 285 euros.
MM.P6-Análise de ligamento: 400 euros.
MM.P7-Cuantificación de transcritos de ARN: 230 euros.
MM.P8-Dose xénica: 248 euros.
MM.P9-Expansións de tripletes de nucleótidos (mutacións dinámicas): 276 euros.
MM.P10-Arrays.
Xenoma completo: 870 euros.
MM.P11-Almacenamento e conservación de mostras de ADN: 27 euros.
MM.P12-Análise dun familiar adicional a un estudo previo realizado: 115 euros.
MM.P13-Dose xénica adicional a un estudo previo realizado: 230 euros.
MM.P14-Western Blot: 276 euros.
MM.P15-QF-PCR aneuploidías diagnose prenatal: 100 euros.
2) Citoxenética:
C.P1-Estudo citoxenético: 115 euros.
C.P2-Estudo de HIS: 115 euros.
C.P3-Estudo citoxenético e de HIS: 218 euros.
C.P4-Estudos varios de HIS:
-Triplo: 225 euros.
-Cuádruplo: 264 euros.
-Séxtuplo: 300 euros.
C.P5-Hibridación xenómica comparada: 287 euros.
C.P6-Cariotipo prenatal:
C.P6A-Sangue fetal: 126 euros.
C.P6B-Líquido amniótico: 172 euros.
C.P6C-Vilosidade corial: 230 euros.
C.P7-Test de mitomicina para anemia de Fanconi: 230 euros.
3) Farmacoxenética:
F.P1-Batería de SNP de farmacoxenética.
I. F.P1A-Ata 5 SNP: 69 euros.
II. F.P1B-De 6 a 20 SNP: 172 euros.
III. F.P1C-De 21 a 100 SNP: 230 euros.
IV. F.P1D-Máis de 100 SNP: segundo orzamento.
4) Consello xenético:
CX.P1-1ª consulta: 230 euros.
CX.P2-2ª consulta ou sucesivas: 115 euros.
Ver referencia pdf "15000D009P020.PDF"
2) Citoxenética:
C.P1-Estudo citoxenético.
-Leucemia aguda mielobásica.
-Síndromes mielodisplásicos.
-Síndromes mieloproliferativos.
-Síndromes linfoproliferativos crónicas B e T.
-Linfoma non Hodgkin.
-Mieloma múltiple.
-Constitucional en sangue periférico.
Ver referencia pdf "15000D009P020.PDF"
ANEXO VI